**SUURSUGUNE VENEMAA PEALINN MOSKVA 22.-26.OKTOOBER 2018**

**Moskvas on palju avastada või taasavastada,**

**suurlinn kutsub!**

**-----------------------------------------------------------------------------------**

**22. oktoober**

Varajane väljasõit Tallinnast Vene Kultuurikeskuse juurest Mere Puiesteelt.  
Peatused teel. Hilisõhtul jõuame Moskvasse ja majutume Izmailovo hotelli. Kahesed toad.

**23.oktoober**

Hommikusöök hotellis; rootsi laud

Moskvat tutvustav üldekskursioon bussiga, kestvus 4 tundi.

**24.oktoober**

Hommikusöök hotellis, rootsi laud

Ekskursioon Moskva Kremli territooriumile ja Relvakambrisse -4 tundi. Lisatasu eest a 40 eur koos sissepäsupiletitega.

**Riiklik Relvakamber**. Hoone püstitati 1851. aastal arhitekt K- Thoni projekti järgi spetsiaalselt muuseumi jaoks. Praeguseks on sinna kogutud rohkesti unikaalseid käsitöö- ja kunstiesemeid. Relvakambri ekspositsiooni hulka kuulub tulirelvi, XII—XX sajandi vene meistrite kuld- ja hõbetooteid, XIV—XX sajandi kangaid, rõivaid, krooniaardeid. Relvasaalis võib näha nii vene kui välismaa meistrite val­mistatud haruldasi relvi ja raudrüüsid, kiiv­reid, soomussärke, kilpe, arkebuuse ja muske­teid, saableid, jahipüsse. Teises saalis on väl­jas kullast ja hõbedast vaasid, kannud ja kari­kad, samuti vanade meistrite valmistatud port­selan-, klaas- ning juveeltooted. Paljud Relva­kambri kollektsioonis olevaist võõramaa meist­rite töödest on Vene tsaarid saanud kingituseks välisriikide saadikuilt. Nii leidub hõbedakambris tuhandeid välismaa päritoluga, sageli väga haruldasi, unikaalseidki esemeid, mis on ing­lise, austria, taani, hollandi, poola, türgi, jaa­pani ja teiste maade kullasseppade või juvelii­ride kätetöö. Relvakambris säilitatakse Vene tsaaride troone, millel on hindamatu kunstiline, ajalooline ja materiaalne väärtus, samuti muid monarhi võimu sümboleid, sealhulgas kuulsat Monomahhi mütsi ning sadadest teemantidest säravat keisrinna Anna Ivanovna krooni. Muu­seumis on eksponeeritud luksuslikke hobuse­riistu: sadulaid, sadulatekke, valjaid, jaluseid. Samas saab näha kunstipäraste kaunistustega tõldu ja saane.

**25.oktoober**

Hommikusöök hotellis.

**Novodevitšje kalmistu**le minek.

**Novodevitšje kalmistu** on surnuaed [Moskvas](https://et.wikipedia.org/wiki/Moskva) [Novodevitši nunnakloostri](https://et.wikipedia.org/w/index.php?title=Novodevit%C5%A1i_klooster&action=edit&redlink=1) vahetus läheduses, viie metroopeatuse kaugusel [Kremlist](https://et.wikipedia.org/wiki/Moskva_Kreml), [Moskva jõe](https://et.wikipedia.org/wiki/Moskva_j%C3%B5gi) kaldapealsel.

Surnuaed tekkis sinna juba [16. sajandil](https://et.wikipedia.org/wiki/16._sajand), ajal mil [Moskva suurvürst](https://et.wikipedia.org/wiki/Moskva_suurv%C3%BCrst) [Vassili III](https://et.wikipedia.org/wiki/Vassili_III) rajas [kloostri](https://et.wikipedia.org/wiki/Klooster) ([1524](https://et.wikipedia.org/wiki/1524)).

Tänapäeval võtab kalmistu enda alla seitse hektarit maad ja sinna on maetud vähemalt 22 000 inimest.

Algselt maeti sinna vaid [aadlikke](https://et.wikipedia.org/wiki/Aadlik) ja kõrgeid [vaimulikke](https://et.wikipedia.org/wiki/Vaimulik). Alates 19. sajandist hakati surnuaiale matma ka silmapaistvaid lihtsurelikke. [Nõukogude Liidu](https://et.wikipedia.org/wiki/N%C3%B5ukogude_Liit) ajal muutus kalmistu n-ö esinekropoliks, kuhu maeti vaid kõrgeimad riigitegelased ja parteiliidrid. Samuti maeti sinna sõjaväe eliiti kuulunud isikud, Nõukogude Liidu kangelased, vene tuntud kirjanikud, kunstnikud, teadlased ja teatritegelased. Viimasel ajal maetakse sinna ruuminappuse tõttu üldiselt vaid tuntud kultuuritegelasi. Otsuse, keda lubatakse matta sinna kalmistule, teeb riigi valitsus ja presidendi kantselei.

Paljud tuntud tegelased ei maetud Novodevitšje kalmistule mitte kohe pärast oma surma. Näiteks Nikolai Gogol, Anton Tšehhov ja [Issaak Levitan](https://et.wikipedia.org/wiki/Issaak_Levitan) maeti kalmistule ümber alles 1930. aastate algul.

Tänapäeval pääseb kalmistule uudistama igaüks, kuigi see pole alati nii olnud. Näiteks pärast Nikita Hruštšovi surma ([1971](https://et.wikipedia.org/wiki/1971)) pääses surnuaiale vaid erilubade alusel. Eriload väljastati sugulastele, kes käisid kalme hooldamas.

**Tretjakovi galerii-kunstimuuseum**

**Rikkalik valik vene kunsti.**

**Tretjakovi galerii**, ametlik nimetus **Riiklik Tretjakovi galerii** (*Государственная Третьяковская галерея*), on [Moskvas](https://et.wikipedia.org/wiki/Moskva) asuv [kunstimuuseum](https://et.wikipedia.org/wiki/Kunstimuuseum).

Tretjakovi galerii asutas [1856](https://et.wikipedia.org/wiki/1856). aastal [Pavel Tretjakov](https://et.wikipedia.org/wiki/Pavel_Tretjakov). Aastal [1892](https://et.wikipedia.org/wiki/1892) kinkis ta oma kogu Moskva linnale.[[1]](https://et.wikipedia.org/wiki/Tretjakovi_galerii#cite_note-kinkimine-1)

Muuseumi ajalugu algas [1856](https://et.wikipedia.org/wiki/1856). aastal, kui vene kaupmees ja kunstikoguja [Pavel Tretjakov](https://et.wikipedia.org/wiki/Pavel_Tretjakov) alustas Vene kunstnike teoste kogumist. Ühed esimesed soetatud maalid olid [Vassili Hudjakovi](https://et.wikipedia.org/w/index.php?title=Vassili_Hudjakov&action=edit&redlink=1) maal "[Kähmlus Soome salakaubavedajatega](https://et.wikipedia.org/w/index.php?title=K%C3%A4hmlus_Soome_salakaubavedajatega&action=edit&redlink=1)" ja [Nikolai Schilderi](https://et.wikipedia.org/w/index.php?title=Nikolai_Schilder&action=edit&redlink=1) maal "Kiusatus".[[2]](https://et.wikipedia.org/wiki/Tretjakovi_galerii#cite_note-Tretjakov-2)

Muuseum avati külastajatele [15. augustil](https://et.wikipedia.org/wiki/15._august) [1893](https://et.wikipedia.org/wiki/1893)[[3]](https://et.wikipedia.org/wiki/Tretjakovi_galerii#cite_note-bio-3) majas, mille Tretjakovide perekond ostis [1851](https://et.wikipedia.org/wiki/1851). aastal. See kandis nimetust **Moskva Paveli ja Sergei Tretjakovi linna galerii**.

Sissepääs lisatasu eest täiskasvanule a 500 RUR, Õpilasele-üliõpilasele 200 RUR

**------------------------------------------------------------------------------------------------------------------------------------**

**Reisi hind 299 .- eur sisldab:**

-sõit mugava bussiga

-4 ööd Moskvas Izmailovo hotellis kahestes tubades

-4 hommikusööki hotelli rootsi lauas

-giid reisisaatja teenused

-kohaliku giidi teenused

-Moskva üldekskursiooni ja Novodevitsche kalmistu külastust

**Lisatasu eest :**

Venemaa viisa a 65.- eur ja tervisekindlustus vt. lisainfo lehelt

\*\*\* Giid-grupisaatjaks on suure Venemaa kogemusega ja sealseid olusid tundev **Piret Karilaid**. Moskva ekskursioone viib läbi kohalik giid ja need tõlgitakse eesti keelde.

\*\*\* Kremli ekskursiooni eest tuleb tasuda koos reisi eest tasumisega, hiljemalt 1 kuu enne reisi. Tretjakovi galerii sissepääsu eest saab tasuda kohapeal.

\*\*\*Moskva Suures teatris etendub 23. ja 24.10 Traviata. Piletid hinnaga alates 2500 RUR veel internetis saadaval.